উরুগুইয়ানদের বিপক্ষে খেলেছে আধিপত্য দেখিয়ে, দ্বিতীয় রাউন্ডে আর্জেন্টিনাকে হারানোর ম্যাচে দেখিয়েছে উত্তেজনাপূর্ণ ফুটবলের প্রদর্শনী। অন্যদিকে বেলজিয়াম শেষ চারে উঠেছে তিউনিসিয়া, পানামা, ইংল্যান্ড, জাপান ও ব্রাজিলকে হারিয়ে। এর মধ্যে দ্বিতীয় রাউন্ডের জাপান আর কোয়ার্টারের ব্রাজিল ম্যাচে ছিল রোমাঞ্চকর সমাপ্তি। একটিতে দুই গোলে পিছিয়ে যাওয়ার পর পাল্টা তিন গোলে জয়, আরেকটিতে দুই গোলে এগিয়ে গিয়ে রক্ষণে ব্যতিব্যস্ত থাকতে থাকতে মাইলফলক ছোঁয়ার জয়। আপাতদৃষ্টিতে বেলজিয়ামের পথচলাই ছিল বেশি চ্যালেঞ্জিং।